ai4bharat/Pralekha huggingface dataset:
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
କେନ୍ଦ୍ର ସ୍ଵରାଷ୍ଟ୍ର ମନ୍ତ୍ରୀ ଶ୍ରୀ ଅମିତ ଶାହଙ୍କ ନିର୍ଦ୍ଦେଶ ପରେ ଦିଲ୍ଲୀସ୍ଥିତ ଘରୋଇ ଚିକିତ୍ସାଳୟରେ କୋଭିଡ-19 ଚିକିତ୍ସା ଖର୍ଚ୍ଚ ହ୍ରାସ
• ଘରୋଇ ଚିକିତ୍ସାଳୟରେ ସଙ୍ଗରୋଧ ଶଯ୍ୟା ଦେୟ ଏକ-ତୃତୀୟାଂଶ ହ୍ରାସ
• ଦିଲ୍ଲୀର 242 ଆବଧାଞ୍ଚଳରେ 2.30 ଲକ୍ଷ ଲୋକଙ୍କର ଘରକୁ ଘର ସର୍ଭେ
• ଶସ୍ତା ଓ ଦ୍ରୁତ ପରୀକ୍ଷଣ ଆରମ୍ଭ, 193 ପରୀକ୍ଷା କେନ୍ଦ୍ରରେ 7,040 ଜଣଙ୍କ ପରୀକ୍ଷା, ଆଗକୁ ହେବ ଅଧିକ ପରୀକ୍ଷଣ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ପରାମର୍ଶକ୍ରମେ ଦିଲ୍ଲୀରେ କରୋନା ସଂକ୍ରମଣର ପରିସ୍ଥିତି ଉପରେ କେନ୍ଦ୍ର ସ୍ଵରାଷ୍ଟ୍ର ମନ୍ତ୍ରୀ ଶ୍ରୀ ଅମିତ ଶାହ ବ୍ୟକ୍ତିଗତ ଭାବେ ତଦାରଖ କରୁଛନ୍ତି । ଶ୍ରୀ ଶାହଙ୍କ ନିର୍ଦ୍ଦେଶକ୍ରମେ କେତେଗୁଡିଏ ଗୁରୁତ୍ୱପୂର୍ଣ୍ଣ ବୈଠକ ଅନୁଷ୍ଠିତ ହେବା ସହ 242ଟି ଆବଧାଞ୍ଚଳରେ ଘରକୁ ଘର ସ୍ୱାସ୍ଥ୍ୟ ସର୍ଭେ କରାଯାଇଛି । ପ୍ରାୟ 2.3 ଲକ୍ଷ ଲୋକଙ୍କ ସର୍ଭେ ହେବାର ଜଣାପଡିଛି ।
ଏହାବ୍ୟତୀତ ଶ୍ରୀ ଶାହଙ୍କ ନିର୍ଦ୍ଦେଶକ୍ରମେ ନମୁନା ପରୀକ୍ଷା ବୃଦ୍ଧି ସହ ଗତକାଲି ଠାରୁ ରାପିଡ଼ ଆଣ୍ଟିଜେନ ପଦ୍ଧତିରେ ପରୀକ୍ଷଣ କରାଯାଉଛି । 193ଟି ପରୀକ୍ଷା କେନ୍ଦ୍ରରେ ଦିନକ ମଧ୍ୟରେ 7,040 ଜଣଙ୍କ ନମୁନା ପରୀକ୍ଷା କରାଯାଇଥିବା ବେଳେ ଆଗାମୀ ଦିନରେ ଏହି ସଂଖ୍ୟା ବୃଦ୍ଧି ପାଇବ ବୋଲି ଜଣାପଡିଛି ।
ମନ୍ତ୍ରୀଙ୍କ ନିର୍ଦ୍ଦେଶକ୍ରମେ ନମୁନା ପରୀକ୍ଷଣର ହାର ମଧ୍ୟ ଦ୍ଵିଗୁଣିତ ହୋଇଛି । ଗତ 15 ରୁ 17 ତାରିଖ ମଧ୍ୟରେ 27,263 ପରୀକ୍ଷା କରାଯାଇଥିବା ବେଳେ ଆଗରୁ ଏହା 4,000 ରୁ 4,500 ମଧ୍ୟରେ ସୀମିତ ରହିଥିଲା । ସାଧାରଣ ଲୋକଙ୍କୁ ସହାୟତା ଦେବା ପାଇଁ ନୀତି ଆୟୋଗ ସଦସ୍ୟ ଡଃ ଭି.କେ.ପଲଙ୍କ ଅଧ୍ୟକ୍ଷତାରେ ମନ୍ତ୍ରୀ ଶ୍ରୀ ଶାହ ଏକ କମିଟି ଗଠନ କରିଛନ୍ତି, ଯାହାଫଳରେ କି କରୋନା ସଂକ୍ରମିତ ରୋଗୀଙ୍କ ଘରୋଇ ଚିକିତ୍ସାଳୟରେ ଦେୟ ଧାର୍ଯ୍ୟ ହୋଇଛି । ଅବଶ୍ୟ ଏହି ଦେୟ ସଙ୍ଗରୋଧ ଶଯ୍ୟା, ଭେଣ୍ଟିଲେଟର ସହାୟକ ଆଇସିୟୁ ଓ ବିନାଭେଣ୍ଟିଲେଟର ଆଇସିୟୁ ଅନୁସାରେ ଭିନ୍ନ ହେବ ।
ଦିଲ୍ଲୀର ଘରୋଇ ହସ୍ପିଟାଲଗୁଡିକରେ କୋଭିଡ-19 ଚିକିତ୍ସା ଲାଗି ନୂତନ ଦର
|
|
Category

|
|
New Rates 

|
|
Old Rates 

|
|
Isolation beds
|
|
Rs 8000 – 10000
|
|
Rs 24000 - 25000
|
|
ICUs without ventilator
|
|
Rs 13000 – 15000
|
|
Rs 34000 - 43000
|
|
ICUs with ventilator
|
|
Rs 15000 – 18000
|
|
Rs 44000 - 54000
କମିଟି ଦିନକୁ ପିପିଇ ଓ ଔଷଧ ମିଶାଇ ଦେୟ 8 ରୁ 10 ହଜାର ମଧ୍ୟରେ ଧାର୍ଯ୍ୟ କରିଥିବା ବେଳେ ସଙ୍ଗରୋଧ ଶଯ୍ୟା ବାବଦ ଦିନକୁ 15 ରୁ 18 ହଜାର ଧାର୍ଯ୍ୟ କରାଯାଇଛି ।
ରାଷ୍ଟ୍ରପତିଙ୍କ ସଚିବାଳୟ
ପ୍ରଧାନ ବିଚାରପତିଙ୍କ ଶପଥ ଗ୍ରହଣ
ସର୍ବୋଚ୍ଚ ନ୍ୟାୟାଳୟର ପ୍ରଧାନ ବିଚାରପତି ଭାବେ ଜଷ୍ଟିସ ଶ୍ରୀ ଉଦୟ ଉମେଶ ଲଳିତ ଶପଥ ଗ୍ରହଣ କରିଛନ୍ତି । ରାଷ୍ଟ୍ରପତି ଭବନ ଦରବାର ହଲରେ ଆଜି  ପୂର୍ବାହ୍ନ ସାଢ଼େ ୧୦ଟା ସମୟରେ ତାଙ୍କର ଶପଥ ଗ୍ରହଣ ସମାରୋହ ଅନୁଷ୍ଠିତ ହୋଇଥିଲା । ରାଷ୍ଟ୍ରପତି ଶ୍ରୀମତୀ ଦ୍ରୌପଦୀ ମୁର୍ମୁ ତାଙ୍କୁ ପଦ ଓ ଗୋପନୀୟତାର ଶପଥ ପାଠ କରାଇଥିଲେ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଗତ 24 ଘଣ୍ଟା ମଧ୍ୟରେ 34 ହଜାରରୁ ଉର୍ଦ୍ଧ୍ଵ ସଂକ୍ରମିତ ସୁସ୍ଥ
• ମୋଟ ଆରୋଗ୍ୟ ସଂଖ୍ୟା 8 ଲକ୍ଷ ଟପିଲା
• ମୃତ୍ୟୁ ହାର କ୍ରମାଗତ ହ୍ରାସ ପାଇ ବର୍ତ୍ତମାନ 2.38 ପ୍ରତିଶତରେ ପହଞ୍ଚିଛି
କରୋନା ସଂକ୍ରମିତଙ୍କ ଦ୍ରୁତ ଆରୋଗ୍ୟ ହାର ଅବ୍ୟାହତ ରହିଛି । କ୍ରମାଗତ ଭାବେ ତୃତୀୟ ଦିନ ପାଇଁ ଗତ 24 ଘଣ୍ଟା ମଧ୍ୟରେ ସର୍ବାଧିକ 34,602 ଜଣ ରୋଗୀ ଆରୋଗ୍ୟ ଲାଭ କରିଛନ୍ତି । ଏହା ଫଳରେ ମୋଟ ସୁସ୍ଥଙ୍କ ସଂଖ୍ୟା 8,17,208କୁ ବୃଦ୍ଧି ପାଇଛି । ଏହି ଆରୋଗ୍ୟ ହାର ସର୍ବାଧିକ 63.45 ପ୍ରତିଶତରେ ପହଞ୍ଚିଛି । କ୍ରମାଗତ ଭାବରେ ଆରୋଗ୍ୟ ହାର ବୃଦ୍ଧି ପାଉଥିବାରୁ ସକ୍ରିୟ ସଂକ୍ରମିତ ଓ ସୁସ୍ଥ ବ୍ୟକ୍ତିଙ୍କ ମଧ୍ୟରେ ଥିବା ପାର୍ଥକ୍ୟ ମଧ୍ୟ ବୃଦ୍ଧି ପାଇଛି । ଆରୋଗ୍ୟ ଲାଭ କରିଥିବା ସଂଖ୍ୟା ସକ୍ରିୟ ରୋଗୀଙ୍କ ତୁଳନାରେ 3,77,073 ଅଧିକ । ବିଭିନ୍ନ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳକୁ କେନ୍ଦ୍ରୀୟ ବିଶେଷଜ୍ଞ ଦଳ ପ୍ରେରଣ ଏବଂ କେତେକ ବିଶେଷ ପଦକ୍ଷେପ ଭିଡିଓ କନଫରେନ୍ସ ଦ୍ଵାରା ନିଆଯିବା ଫଳରେ ଏହା ସମ୍ଭବ ହୋଇପାରିଛି । ସ୍ୱାସ୍ଥ୍ୟ ସେବାରେ ନିୟୋଜିତ ଅଧିକାରୀ ଓ କର୍ମଚାରୀଙ୍କ ଅନବରତ ଉଦ୍ୟମ ଯୋଗୁଁ ମୃତ୍ୟୁ ହାର ମଧ୍ୟ ହ୍ରାସ ପାଇ ଏହା 2.38 ପ୍ରତିଶତରେ ପହଞ୍ଚିଛି ।
କେନ୍ଦ୍ରର ପରାମର୍ଶ ଅନୁଯାୟୀ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକ ବ୍ୟାପକ ପରୀକ୍ଷା କରିବା ତଥା ଦୃଢ ଆବଦ୍ଧାଞ୍ଚଳ ବ୍ୟବସ୍ଥା ଓ ଦକ୍ଷ ଉପଚାର ଯୋଗୁଁ ଏହା ସମ୍ଭବ ହୋଇପାରିଛି । ତ୍ରିସ୍ତରୀୟ ସ୍ୱାସ୍ଥ୍ୟ ଭିତ୍ତିଭୂମି ଏବଂ କାର୍ଯ୍ୟକ୍ଷମ ହୋଇଥିବା ଷ୍ଟାଣ୍ଡାର୍ଡ ଅଫ କେୟାର ପ୍ରୋଟୋକଲ ମାଧ୍ୟମରେ ପ୍ରଭାବଶାଳୀ କଣ୍ଟେନମେଣ୍ଟ ଯୋଜନା ଏବଂ ଦକ୍ଷ କ୍ଲିନିକାଲ ମ୍ୟାନେଜମେଣ୍ଟ ଦ୍ୱାରା ଏହାକୁ ଅନୁସରଣ କରାଯାଏ । ଡାକ୍ତରଖାନାଗୁଡ଼ିକରେ ଉତ୍ତମ ଚିକିତ୍ସା ବ୍ୟବସ୍ଥା ଏବଂ ଘରୋଇ ଏକାନ୍ତବାସ ମାଧ୍ୟମରେ ଏଗୁଡିକ ସଫଳ ହୋଇଥାଏ ଯାହା ପରବର୍ତ୍ତୀ ସମୟରେ ଗୁରୁତର ରୋଗୀଙ୍କ ପାଇଁ ଡାକ୍ତରଖାନାଗୁଡ଼ିକରେ କାମ ଭିଡକୁ ସୁନିଶ୍ଚିତ କରିଥାଏ ।
କୋଭିଡ-19 ସମ୍ବନ୍ଧୀୟ ବୈଷୟିକ ତଥ୍ୟ, ମାର୍ଗଦର୍ଶିକା ଓ ନିୟମାବଳୀର ସୂଚନା ପାଇଁ ନିୟମିତ ପରିଦର୍ଶନ କରନ୍ତୁ: https://www.mohfw.gov.in/ ଏବଂ @MoHFW_INDIA ।
ଏ ସମ୍ପର୍କିତ ବୈଷୟିକ ପ୍ରଶ୍ନାବଳୀ technicalquery.covid19[at]gov[dot]in ଏବଂ ncov2019[at]gov[dot]in ଏବଂ @CovidIndiaSeva କୁ ପଠାଇ ପାରିବେ ।
କୋଭିଡ-19 ଜନିତ କୌଣସି ଜିଜ୍ଞାସା ପାଇଁ ଦୟାକରି ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟର ହେଲ୍ପଲାଇନ ନଂ : + 91-11-23978046 କିମ୍ବା 1075 ରେ ସମ୍ପର୍କ କରିପାରନ୍ତି । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର କୋଭିଡ-19 ହେଲ୍ପଲାଇନ ନମ୍ବରଗୁଡ଼ିକର ତାଲିକା ନିମ୍ନ ୱେବସାଇଟ ରେ ଉପଲବ୍ଧ ।
https://www.mohfw.gov.in/pdf/coronvavirushelplinenumber.pdf
ପ୍ରତିରକ୍ଷା ମନ୍ତ୍ରଣାଳୟ
ଭାରତୀୟ ସଶସ୍ତ୍ର ସେନା ଓ ଭାରତୀୟ ତଟରକ୍ଷୀ ବାହିନୀ ପାଇଁ ଶ୍ରେଣୀ କ୍ରୟ ଅଧୀନରେ ୭୦,୫୦୦ କୋଟି ଟଙ୍କାର ପ୍ରସ୍ତାବକୁ ପ୍ରତିରକ୍ଷା ଅଧିଗ୍ରହଣ ପରିଷଦର ଅନୁମୋଦନ
ଭାରତୀୟ ନୌସେନା ନିମନ୍ତେ ବ୍ରହ୍ମୋସ କ୍ଷେପଣାସ୍ତ୍ର, ଶକ୍ତି ଇଡବ୍ଲୁ ପଦ୍ଧତି ଓ ଉପଯୋଗୀ ସାମୁଦ୍ରିକ ହେଲିକପ୍ଟର ପାଇଁ ୫୬ହଜାର କୋଟି ଟଙ୍କା ମଞ୍ଜୁର
ଭାରତୀୟ ବାୟୁସେନା ନିମନ୍ତେ ଦୂରଗାମୀ ପୂର୍ବ ପ୍ରସ୍ତୁତି ଅସ୍ତ୍ରଶସ୍ତ୍ର ପାଇଁ ଅନୁମତି; ଏସୟୁ ୩୦ ଏମ୍ କେଆର ଏୟାରକ୍ରାଫ୍ଟ ସହ ଏହା ସମନ୍ୱିତ ହେବ
ଭାରତୀୟ ସେନା ନିମନ୍ତେ ୧୫୫ ଏମଏମ୍/୫୨ କାଲିବର ଏଟିଏଜିଏସ୍ ଦ୍ରୁତ ଭ୍ରାମ୍ୟମାଣ ଓ ବନ୍ଧୁକ ଯୁକ୍ତ ଯାନ ଉତ୍ପାଦିତ ହେବ
ଭାରତୀୟ ତଟରକ୍ଷା ବାହିନୀ ଆଗୁଆ ହାଲୁକା ହେଲିକପ୍ଟର ଏମକେ-ଆଇଆଇଆଇ ହାଲରୁ ପାଇବ
୨୦୨୨-୨୩ ଆର୍ଥିକ ବର୍ଷରେ ୨.୭୧ଲକ୍ଷ କୋଟି ଟଙ୍କାର ଅସ୍ତ୍ରଶସ୍ତ୍ର ପାଇଁ ଅନୁମତି ମିଳିଥିବାବେଳେ ସେଥିରୁ ଶତକଡା ୯୯ଭାଗ ଭାରତୀୟ କାରଖାନାରୁ ସଂଗୃହୀତ ହେବ
ପ୍ରତିରକ୍ଷାମନ୍ତ୍ରୀ ଶ୍ରୀ ରାଜନାଥ ସିଂଙ୍କ ଅଧ୍ୟକ୍ଷତାରେ ପ୍ରତିରକ୍ଷା ଅଧିଗ୍ରହଣ କମିଟି ର ଏକ ବୈଠକ ଆଜି ଅନୁଷ୍ଠିତ ହୋଇଛି । ଆବଶ୍ୟକତା ଅନୁସାରେ ୭୦ହଜାର ୫୫କୋଟି ଟଙ୍କାର  ଭାରତୀୟ ପରିପାଟୀ ସହ ଭାରତରେ  ସାମଗ୍ରୀ କ୍ରୟ ପାଇଁ ଅନୁମୋଦନ କରାଯାଇଛି । ମୋଟ ପ୍ରସ୍ତାବ ମଧ୍ୟରେ କେବଳ ଭାରତୀୟ ନୌସେନା ନିମନ୍ତେ ୫୬ହଜାର କୋଟି ଟଙ୍କା ଅନୁମୋଦିତ ହୋଇଛି ଏଥିରେ ମୁଖ୍ୟତଃ ଭାରତୀୟ ବ୍ରହ୍ମୋସ କ୍ଷେପଣାସ୍ତ୍ର, ଶକ୍ତି ଇଲେକ୍ଟ୍ରୋନିକ୍ ଯୁଦ୍ଧ ବିଗ୍ରହ ପଦ୍ଧତି ଓ ସାମୁଦ୍ରିକ ଉପଯୋଗୀ ହେଲିକପ୍ଟର ଅନ୍ତର୍ଭୁକ୍ତ ।
ବ୍ରହ୍ମୋସ କ୍ଷେପଣାସ୍ତ୍ର ପଦ୍ଧତିର ଅତିରିକ୍ତ ଆହରଣ ସାମୁଦ୍ରିକ କ୍ଷେତ୍ରରେ ବିଧ୍ୱଂସକାରୀ କ୍ଷମତା ଏବଂ ଭୂପୃଷ୍ଠ ଯୁଦ୍ଧ ନିରୋଧୀ କାର୍ଯ୍ୟାନୁଷ୍ଠାନ ସାମର୍ଥ୍ୟ ବୃଦ୍ଧି କରିବ । ଉପଯୋଗୀ ହେଲିକପ୍ଟର ଖୋଜିବା ବା ଉଦ୍ଧାର କାର୍ଯ୍ୟ, ମାନବିକ ସାହାଯ୍ୟ ତଥା ବିପର୍ଯ୍ୟୟ ରିଲିଫ ପ୍ରଦାନ ପାଇଁ ପ୍ରସ୍ତୁତ ରହିବ । ସେହିପରି ଶକ୍ତି ଇଡବ୍ଲୁ ପଦ୍ଧତି ସମ୍ମୁଖ ନୌସେନା ଯୁଦ୍ଧପୋତକୁ ଅତ୍ୟାଧୁନିକ ଓ ସଶକ୍ତ କରିବା ସହ ଶତ୍ରୁର ଦୃଢ ମୁକାବିଲା କରିପାରିବ ।
ମଧ୍ୟମ ଗତିଯୁକ୍ତ ସାମୁଦ୍ରିକ ଡିଜେଲ ଇଞ୍ଜିନ ମେକ-୧ ଅଧୀନରେ ପ୍ରଥମଥର ନିମନ୍ତେ ଭାରତରେ ସ୍ୱଦେଶୀ ଜ୍ଞାନ କୌଶଳରେ ତିଆରି ହେଉଛି ଯାହାଫଳରେ ଆତ୍ମନିର୍ଭରଶୀଳତା ବୃଦ୍ଧି ପାଇବା ସହ ଆତ୍ମନିର୍ଭର ଭାରତର ଲକ୍ଷ୍ୟପୂରଣ କରିପାରିବ । ନୂଆ କରି ଆସୁଥିବା ପ୍ରଯୁକ୍ତିର ଉପଯୋଗ ସହ ପଶ୍ଚିମ ଓ ଉତ୍ତର ସୀମାରେ ଶତ୍ରୁର ଦୃଢ ମୁକାବିଲା ନିମନ୍ତେ ନୂତନ ଅସ୍ତ୍ରଶସ୍ତ୍ର ଓ ଏହାକୁ ସମ୍ମୁଖ ଭାଗରେ ସମନ୍ୱିତ କରିବା ପାଇଁ ସରକାର ବିଚାର କରୁଛନ୍ତି । ଏହି ଲକ୍ଷ୍ୟ ପୂରଣ ନିମନ୍ତେ ପ୍ରତିରକ୍ଷା ଆହରଣ କମିଟି  ଭାରତୀୟ ବାୟୁସେନାର ପ୍ରସ୍ତାବକୁ ଦୂରଗାମୀ ଅସ୍ତ୍ରଶସ୍ତ୍ର ଭାରତୀୟ ଜ୍ଞାନ କୌଶଳରେ ନିର୍ମିତ ହେବା ସହ ତାହାକୁ SU-30 ଏମକେଆଇ ଯୁଦ୍ଧ ବିମାନ ସହ ସମନ୍ୱିତ କରାଯିବ ।
ତୋପ କମାଣ କ୍ଷେତ୍ରର ଆଧୁନିକୀକରଣ ସହ ଚାଲିଥିବା ଧନୁଷ ଗନ୍ ସିଷ୍ଟମ ଓ କେ-୯, ବଜ୍ର-ଟି ଗନ ସିଷ୍ଟମ ୧୫୫ ଏମଏମ୍/୫୨ କାଲିବର ଆଗୁଆ ତୋପ ପଦ୍ଧତି, ଦ୍ରୁତଗାମୀ କମାଣଯୁକ୍ତ ଯାନବାହନ ପାଇଁ ଭାରତୀୟ ସେନାର ପ୍ରସ୍ତାବକୁ ମଧ୍ୟ ପରିଷଦ ମଞ୍ଜୁରୀ ପ୍ରଦାନ କରିଛି । ଏହାଛଡା ଆଗୁଆ ହାଲୁକା ହେଲିକପ୍ଟର ଏମକେ-ଆଇଆଇଆଇ ହାଲରୁ ଆହରଣ ପାଇଁ ମଧ୍ୟ ଡିଏସି ଅନୁମୋଦନ କରିଛି । ଏହା ଭାରତୀୟ ତଟରକ୍ଷୀ ବାହିନୀ ବ୍ୟବହାର କରି ଏହାର ପର୍ଯ୍ୟବେକ୍ଷଣ ସାମର୍ଥ୍ୟ ବୃଦ୍ଧି କରିବ । ଏହା ମଧ୍ୟ ତଟରକ୍ଷୀ ବାହିନୀର ରାତ୍ରି ପଇଁତରା ଦକ୍ଷତା ମଧ୍ୟ ବୃଦ୍ଧି କରିବ ।
ଆଜିର ପ୍ରସ୍ତାବ ସହ ୨୦୨୨-୨୩ ଆର୍ଥିକ ବର୍ଷରେ ୨. ୭୧ ଲକ୍ଷ କୋଟି ଟଙ୍କାର ସାମଗ୍ରୀ ଆହରଣ ପାଇଁ ଅନୁମୋଦନ ମିଳିଛି । ଏଥିରୁ ଶତକଡା ୯୯ଭାଗ ଆହରଣ ଭାରତୀୟ ଶିଳ୍ପାନୁଷ୍ଠାନଗୁଡିକରୁ ହେବ । ଏହା ଦେଶର ଆତ୍ମନିର୍ଭର ଭାରତ ଲକ୍ଷ୍ୟ ପୂରଣ କରିବାରେ ମଧ୍ୟ ସହାୟକ ହେବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ଅଟଳ ବିହାରୀ ବାଜପେୟୀଙ୍କୁ ତାଙ୍କ ଜୟନ୍ତୀରେ ପ୍ରଧାନମନ୍ତ୍ରୀ ମନେ ପକାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ଅଟଳ ବିହାରୀ ବାଜପେୟୀଙ୍କୁ ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଆଦରଣୀୟ ଅଟଳ ଜୀଙ୍କୁ ତାଙ୍କ ଜୟନ୍ତୀରେ କୋଟି କୋଟି ପ୍ରଣାମ ।’
ତାଙ୍କ ଜୟନ୍ତୀରେ ଅଟଳ ଜୀଙ୍କୁ ମନେ ପକାଇବା । ଜାତି ପାଇଁ ତାଙ୍କର ସମୃଦ୍ଧ ସେବା ଦ୍ୱାରା ଆମେ ଅନୁପ୍ରାଣିତ । ଭାରତକୁ ଶକ୍ତିଶାଳୀ ଏବଂ ବିକଶିତ କରିବା ପାଇଁ ସେ ନିଜ ଜୀବନକୁ ଉତ୍ସର୍ଗ କରିଥିଲେ ।
ତାଙ୍କର ବିକାଶମୂଳକ ପଦକ୍ଷେପ ଲକ୍ଷ ଲକ୍ଷ ଭାରତୀୟଙ୍କୁ ସକରାତ୍ମକ ଭାବରେ ପ୍ରଭାବିତ କରିଥିଲାୟ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କର୍ଣ୍ଣାଟକର କଲବୁର୍ଗିରେ ଏକ ଦୁର୍ଘଟଣା ଯୋଗୁଁ ହୋଇଥିବା ମୃତ୍ୟୁରେ ପ୍ରଧାନମନ୍ତ୍ରୀଙ୍କ ଶୋକ ବ୍ୟକ୍ତ
କର୍ଣ୍ଣାଟକର କଲବୁର୍ଗି ଠାରେ ଏକ ଦୁର୍ଘଟଣା ଯୋଗୁଁ ହୋଇଥିବା ମୃତ୍ୟୁରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟ୍ୱିଟ କରାଯାଇଛି;
“କର୍ଣ୍ଣାଟକର କଲବୁର୍ଗି ଜିଲ୍ଲାରେ ହୋଇଥିବା ଦୁର୍ଘଟଣା ବେଶ ଦୁଃଖଦ । ଏହି ଦୁର୍ଘଟଣାରେ ନିଜ ପ୍ରିୟଜନଙ୍କୁ ହରାଇଥିବା ପରିବାରବର୍ଗଙ୍କୁ ସମବେଦନା ଜଣାଉଛି । ଆହତଙ୍କ ଦ୍ରୁତ ଆରୋଗ୍ୟ କାମନା କରୁଛି । ସ୍ଥାନୀୟ ପ୍ରଶାସନ ପୀଡିତମାନଙ୍କ ସହାୟତା କରୁଛନ୍ତି : PM@narendramodi”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡିସେମ୍ବର 24ରେ ବିଶ୍ୱ-ଭାରତୀ ବିଶ୍ୱବିଦ୍ୟାଳୟର ଶତବାର୍ଷିକୀ ସମାରୋହକୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ
ଡିସେମ୍ବର 24, 2020 ଦିନ 11ଟା ସମୟରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶ୍ୱ-ଭାରତୀ ବିଶ୍ୱବିଦ୍ୟାଳୟ, ଶାନ୍ତିନିକେତନର ଶତବାର୍ଷିକୀ ସମାରୋହକୁ ଭିଡିଓ କନଫରେନ୍ସିଂ ଜରିଆରେ ସମ୍ବୋଧିତ କରିବେ । ପଶ୍ଚିମବଙ୍ଗ ରାଜ୍ୟପାଳ ଏବଂ କେନ୍ଦ୍ର ଶିକ୍ଷା ମନ୍ତ୍ରୀ ମଧ୍ୟ ଏହି ଅବସରରେ ଉପସ୍ଥିତ ରହିବେ ।
ବିଶ୍ୱ-ଭାରତୀ ବିଷୟରେ
1921 ମସିହାରେ ଗୁରୁଦେବ ରବୀନ୍ଦ୍ରନାଥ ଟାଗୋରଙ୍କ ଦ୍ୱାରା ପ୍ରତିଷ୍ଠିତ ବିଶ୍ୱ-ଭାରତୀ ଦେଶର ସର୍ବ ପୁରାତନ କେନ୍ଦ୍ରୀୟ ବିଶ୍ୱବିଦ୍ୟାଳୟ । 1951 ମସିହା ମେ ମାସରେ ବିଶ୍ୱ-ଭାରତୀକୁ ଏକ କେନ୍ଦ୍ରୀୟ ବିଶ୍ୱବିଦ୍ୟାଳୟ ଏବଂ ସଂସଦର ଏକ ଅଧିନିୟମ ଦ୍ଵାରା "ଜାତୀୟ ଗୁରୁତ୍ୱପୂର୍ଣ୍ଣ ଅନୁଷ୍ଠାନ" ଭାବେ ଘୋଷଣା କରାଯାଇଥିଲା । ଗୁରୁଦେବ ଟାଗୋରଙ୍କ ଦ୍ଵାରା ପ୍ରସ୍ତୁତ ଶିକ୍ଷାନୀତିକୁ ଏହି ବିଶ୍ୱବିଦ୍ୟାଳୟ ଅନୁସରଣ କରିଥିଲା, ଯଦିଓ ଧୀରେ ଧୀରେ ଏହା ସେହି ଢାଞ୍ଚାରେ ବିକଶିତ ହୋଇଥିଲା ଯେଭଳି ଆଧୁନିକ ବିଶ୍ୱବିଦ୍ୟାଳୟଗୁଡ଼ିକ ଅନ୍ୟତ୍ର ବିକଶିତ ହୋଇଥିଲେ । ପ୍ରଧାନମନ୍ତ୍ରୀ ହେଉଛନ୍ତି ବିଶ୍ୱବିଦ୍ୟାଳୟର କୁଳପତି ।
ମାନବ ସମ୍ବଳ ବିକାଶ ମନ୍ତ୍ରଣାଳୟ
କ୍ଲାସ ସେଣ୍ଟାଲ ପକ୍ଷରୁ ଜାରି 2019ର ଶ୍ରେଷ୍ଠ 30 ଅନଲାଇନ ପାଠ୍ୟକ୍ରମରେ ସ୍ଥାନ ପାଇଲା ସ୍ଵୟମର 6ଟି ପାଠ୍ୟକ୍ରମ
ଦ କ୍ଲାସ ସେଣ୍ଟ୍ରାଲ  ପକ୍ଷରୁ 2019ର ଶ୍ରେଷ୍ଠ 30ଟି ଅନଲାଇନ ପାଠ୍ୟକ୍ରମ ତାଲିକା ପ୍ରକାଶ ପାଇଛି। ଏଥରେ ସ୍ଵୟମ 6ଟି ପାଠ୍ୟକ୍ରମ ସ୍ଥାନ ପାଇଛି ।
ସ୍ଵୟମ  ଏକ ସମନ୍ଵିତ ଅନଲାଇନ ପାଠ୍ୟକ୍ରମ ମଞ୍ଚ ଯେଉଁଥରେ ସୂଚନା ଓ ସଞ୍ଚାର ପ୍ରଯୁକ୍ତି ର ଉପଯୋଗ କରି ନବମରୁ ଦ୍ବାଦଶ ପର୍ଯ୍ୟନ୍ତ ବିଦ୍ୟାଳୟ ଶିକ୍ଷା ଠାରୁ ଆରମ୍ଭ କରି ସ୍ନାତ୍ତୋକୋତ୍ତର ଶ୍ରେଣୀ ପର୍ଯ୍ୟନ୍ତ ପାଠ୍ୟକ୍ରମ ଉପଲବ୍ଧ ରହିଛି । ସ୍ଵୟମ ଜରିଆରେ 2867ଟି ପାଠ୍ୟକ୍ରମ ଉପଲବ୍ଧ ହେଉଥିବା ବେଳେ ଏଥରେ ଜାନୁଆରୀ 2020 ସେମିଷ୍ଟର ପାଇଁ 568ଟି ପାଠ୍ୟକ୍ରମ ଅପଲୋଡ କରାଯାଇଛି । ସ୍ଵୟମ ମଞ୍ଚରେ 57,84,770 ଜଣ ଅଭିନବ ଉପଯୋଗକାରୀ ରହିଛନ୍ତି ଏବଂ ସ୍ଵୟମର ବିଭିନ୍ନ ପାଠ୍ୟକ୍ରମ ପାଇଁ ପାଖାପାଖି 125,04,722 ପଞ୍ଜିକରଣ କରାଯାଇଛି । ଏହା ମଧ୍ୟ ଛାତ୍ରଛାତ୍ରୀ, ଶିକ୍ଷକ ଓ ଶିକ୍ଷକ ପ୍ରଶିକ୍ଷାର୍ଥୀମାନଙ୍କୁ ଅନଲାଇନ ପାଠ୍ୟକ୍ରମ ଯୋଗାଇ ଦିଆଯାଉଛି। ଏହା swayam.gov.in. ରେ ଉପଲବ୍ଧ।
ସ୍ଵୟମର ନିମ୍ନୋକ୍ତ 6ଟି ପାଠ୍ୟକ୍ରମ 2019ର ଶ୍ରେଷ୍ଠ 30ଟି ଅନଲାଇନ ପାଠ୍ୟକ୍ରମରେ ସ୍ଥାନ ପାଇଛି ।
1. Academic Writing: H.N.B Garhwal University  Srinagar Garhwal
2. Digital Marketing: Punjab University Chandigarh.
3. ANIMATIONs: Banaras Hindu University.
4. Mathematical Economics: Doon University, Dehradun
5. Python for Data Science: Indian Institute of Technology Madras
6. Early Childhood Care and Education : Avianshilingam Institute for Home Science and Higher Education for Women, Coimbatore
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାନୁଆରୀ ୨୦ ତାରିଖ ଦିନ ପ୍ରଧାନମନ୍ତ୍ରୀ ‘ଆଜାଦୀ କା ଅମୃତ ମହୋତ୍ସବ ସେ ସ୍ୱର୍ଣ୍ଣିମ ଭାରତ କେ ଓର’ ଜାତୀୟ ଉଦଘାଟନୀ ସମାରୋହରେ ଦେବେ ଦୀକ୍ଷାନ୍ତ ଭାଷଣ
ପ୍ରଧାନମନ୍ତ୍ରୀ ବ୍ରହ୍ମାକୁମାରୀଙ୍କ ସାତଟି କାର୍ଯ୍ୟକ୍ରମକୁ ପତାକା ଦେଖାଇ ଶୁଭାରମ୍ଭ କରିବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତା କାଲି ସକାଳ ୧୦ଟା ୩୦ ମିନିଟରେ ‘ଆଜାଦୀ କା ଅମୃତ ମହୋତ୍ସବ ସେ ସ୍ୱର୍ଣ୍ଣିମ ଭାରତ କେ ଓର’ ଜାତୀୟ ଉଦଘାଟନୀ ସମାରୋହରେ ଭିଡିଓ କନଫରେନ୍ସିଂ ଜରିଆରେ ଦୀକ୍ଷାନ୍ତ ଭାଷଣ ପ୍ରଦାନ କରିବେ । ଏଥିରେ ବ୍ରହ୍ମାକୁମାରୀଙ୍କ ଦ୍ୱାରା ଆଜାଦୀ କା ଅମୃତ ମହୋତ୍ସବରେ ବର୍ଷେ ବ୍ୟାପୀ କରାଯାଇଥିବା ୩୦ରୁ ଅଧିକ ଅଭିଯାନ ଓ ୧୫ ହଜାରରୁ ଅଧିକ କାର୍ଯ୍ୟକ୍ରମ ସମାରୋହର ପ୍ରଦର୍ଶନ ମଧ୍ୟ ହେବ ।
ଏହି ଅବସରରେ ପ୍ରଧାନମନ୍ତ୍ରୀ ବ୍ରହ୍ମାକୁମାରୀଙ୍କ ମାନଙ୍କ ଦ୍ୱାରା ସାତଟି କାର୍ଯ୍ୟକ୍ରମର ପତାକା ଦେଖାଇ ଶୁଭାରମ୍ଭ କରିବେ । ସେଗୁଡିକ ହେଲା ମୋ ଭାରତ ସୁସ୍ଥ ଭାରତ, ଆତ୍ମ ନିର୍ଭର ଭାରତ, ଆତ୍ମ ନିର୍ଭରଶୀଳ କୃଷକ, ମହିଳା: ଭାରତର ଧ୍ୱଜାବାହୀ, ଶାନ୍ତିବସ ଅଭିଯାନର ଶକ୍ତି, ଅଣଦେଖା ଭାରତ ସାଇକେଲ ଶୋଭାଯାତ୍ରା, ମିଳିତ ଭାରତ ମୋଟର ବାଇକ ଅଭିଯାନ ଓ ସ୍ୱଚ୍ଛ ଭାରତ ଅଭିଯାନରେ ସବୁଜିମା କାର୍ଯ୍ୟକ୍ରମ ।
ମୋ ସୁସ୍ଥ ଭାରତ କାର୍ଯ୍ୟକ୍ରମରେ ଆଧ୍ୟାତ୍ମିକତା, ସୁଧାର ଓ ପୌଷ୍ଟିକତା ସମ୍ପର୍କରେ ମେଡିକାଲ କଲେଜ ଓ ହସ୍ପିଟାଲରେ ବହୁବିଧା କାର୍ଯ୍ୟକ୍ରମ ରହିବ । ଏଗୁଡିକ ମଧ୍ୟରେ ମେଡିକାଲ ଶିବିର ଆୟୋଜନ, କର୍କଟ ରୋଗ ନିରୂପଣ, ଡାକ୍ତର ଓ ଅନ୍ୟାନ୍ୟ ସ୍ୱାସ୍ଥ୍ୟକର୍ମୀମାନଙ୍କ ନିମନ୍ତେ ସମ୍ମିଳନୀ, ଆତ୍ମନିର୍ଭର ଭାରତ ଅଧୀନରେ ଆତ୍ମନିର୍ଭରଶୀଳ କୃଷକ, ୭୫ଟି କୃଷକ ସଶକ୍ତିକରଣ ଅଭିଯାନ, ୭୫ଟି କୃଷକ ସମ୍ମିଳନୀ, ୭୫ଟି ସ୍ଥାୟୀ ଓ ନିରନ୍ତର ଯୋଗ କୃଷି ତାଲିମ କାର୍ଯ୍ୟକ୍ରମ ଓ କୃଷକମାନଙ୍କ କଲ୍ୟାଣ ପାଇଁ ବହୁବିଧ କାର୍ଯ୍ୟକ୍ରମ ଅନୁଷ୍ଠିତ ହେବ । ମହିଳା ଧ୍ୱଜାବାହିକା କାର୍ଯ୍ୟକ୍ରମ ଅଧୀନରେ ମହିଳା ଓ ବାଳିକା ସଶକ୍ତିକରଣ ଜରିଆରେ ସାମାଜିକ ଅବସ୍ଥାନ୍ତର ।
ଶାନ୍ତିବସ ଯାତ୍ରା ଅଭିଯାନ ଶକ୍ତି ଅଧୀନରେ ୭୫ଟି ସହର ଓ ତହସିଲରେ ଆସେ ଯୁବ ସମାଜର ସଂସ୍କାର ସଂକ୍ରାନ୍ତ ପ୍ରଦର୍ଶନୀ ଅନୁଷ୍ଠିତ ହେବ । ଅଣଦେଖା ଭାରତ ସାଇକେଲ ଶୋଭାଯାତ୍ରା ବିଭିନ୍ନ ଐତିହ୍ୟ ସ୍ଥଳୀ ମଧ୍ୟରେ ଅନୁଷ୍ଠିତ ହୋଇ ଐତିହ୍ୟ ଓ ପରିବେଶ ସନ୍ତୁଳନ ନେଇ ବାର୍ତ୍ତା ଦେବ । ମିଳିତ ଭାରତ ମୋଟର ବାଇକ ଅଭିଯାନ ମାଉଣ୍ଟ ଆବୁଠାରୁ ଦିଲ୍ଲୀ ମଧ୍ୟରେ ବିଭିନ୍ନ ସହର ପରିକ୍ରମା କରିବା, ସ୍ୱଚ୍ଛ ଭାରତ ଅଭିଯାନ ଅଧୀନରେ ମାସିକ ସଫେଇ ଅଭିଯାନ, ଗୋଷ୍ଠୀ ସଫେଇ ଓ ସଚେତନତା ଅଭିଯାନ ଅନୁଷ୍ଠିତ ହେବ ।
ଏହି ଅବସରରେ ଆଜାଦୀ କେ ଅମ୍ରିତ ମହୋତ୍ସବ ସମର୍ପିତ ତଥା ଗ୍ରାମୀ ପୁରସ୍କାର ବିଜେତା ଶ୍ରୀ ରିକୀ କେଜଙ୍କ ଦ୍ୱାରା ପ୍ରୟୋଜିତ ଏକ ସଂଗୀତ ମଧ୍ୟ ଉନ୍ମୋଚିତ ହେବ ।
ବ୍ରହ୍ମାକୁମାରୀ ଏକ ବିଶ୍ୱବ୍ୟାପୀ ଆଧ୍ୟାତ୍ମିକ ଆନ୍ଦୋଳନ ଯାହାକି ବ୍ୟକ୍ତିଗତ ଓ ବିଶ୍ୱ ଅବସ୍ଥାନ୍ତର ପାଇଁ ଉତ୍ସର୍ଗୀକୃତ । ଭାରତରେ ୧୯୩୭ ମସିହାରେ ସ୍ଥାପିତ ବ୍ରହ୍ମାକୁମାରୀ ଶାଖା ବିଶ୍ୱର ୧୩୦ଟି ଦେଶରେ ରହିଛି । ବ୍ରହ୍ମାକୁମାରୀ ପ୍ରତିଷ୍ଠାତା ପିତାଶ୍ରୀ ପ୍ରଜାପତି ବ୍ରହ୍ମାଙ୍କ ୫୩ତମ ଆରୋହଣ ବାର୍ଷିକୀ ଅବସରରେ ଏହି କାର୍ଯ୍ୟକ୍ରମ ମାନ ଅନୁଷ୍ଠିତ ହେଉଛି ।
SM/DD
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀମତୀ କମଳା ହାରିସଙ୍କୁ ଅଭିନନ୍ଦନ ଜଣାଇଲେ ପ୍ରଧାନମନ୍ତ୍ରୀ
ଆମେରିକାର ଉପରାଷ୍ଟ୍ରପତି ଭାବେ ଦାୟିତ୍ଵ ଗ୍ରହଣ କରିଥିବାରୁ ଶ୍ରୀମତୀ କମଳା ହାରିସଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ ଟ୍ଵିଟ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି ଯେ, “ଉପରାଷ୍ଟ୍ରପତି ଭାବେ ଶପଥ ଗ୍ରହଣ କରିଥିବାରୁ କମଳା ହାରିସଙ୍କୁ ଅଭିନନ୍ଦନ । ଏହା ଏକ ଐତିହାସିକ ଘଟଣା । ଭାରତ-ଆମେରିକା ସମ୍ପର୍କକୁ ଅଧିକ ସୁଦୃଢ କରିବା ପାଇଁ ତାଙ୍କ ସହ ମତ ବିନିମୟ କରିବାକୁ ଅପେକ୍ଷାରେ ରହିଛି । ଭାରତ-ଆମେରିକା ସହଭାଗୀତା ବିଶ୍ଵ ପାଇଁ ଲାଭଦାୟକ ଅଟେ" ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୧.୫ ଲକ୍ଷ ସୁସ୍ଥତା କେନ୍ଦ୍ର ପ୍ରତିଷ୍ଠା ଲକ୍ଷ୍ୟର ସଫଳତାକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ୧.୫ ଲକ୍ଷ ଅଳୟୁଷ୍ମାନ ଭାରତ - ସ୍ୱାସ୍ଥ୍ୟ ଏବଂ ସୁସ୍ଥତା କେନ୍ଦ୍ରର ଲକ୍ଷ୍ୟ ହାସଲ ନୂତନ ଭାରତରେ ନୂତନ ଶକ୍ତି ଯୋଗାଇବ । ସେ କହିଛନ୍ତି ଯେ ଭାରତର ସମୃଦ୍ଧତା ସୁସ୍ଥ ନାଗରିକଙ୍କ ଉପରେ ରହିଛି ।
କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଡ଼କ୍ଟର ମନସୁଖ ମାଣ୍ଡଭିୟଙ୍କ ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ସୁସ୍ଥ ନାଗରିକମାନଙ୍କ ଉପରେ ହିଁ ଭାରତର ସମୃଦ୍ଧତା ରହିଛି । ରେକର୍ଡ ସଂଖ୍ୟାରେ ସ୍ଥାପିତ ଏହି ସ୍ୱାସ୍ଥ୍ୟ ଏବଂ ସୁସ୍ଥତା କେନ୍ଦ୍ରଗୁଡିକ ଏ ଦିଗରେ ଏକ ପ୍ରମୁଖ ଭୂମିକା ଗ୍ରହଣ କରିବ । ଏହି ସଫଳତା ନୂତନ ଭାରତରେ ଏକ ନୂତନ ଶକ୍ତି ଯୋଗାଇବ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଦକ୍ଷିଣ କୋରିଆ ରାଷ୍ଟ୍ରପତି ଭାବେ ଦାୟିତ୍ୱ ଗ୍ରହଣ ଅବସରରେ ୟୁନ ସୁକ-ୟୋଲଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ଆଜି ଦକ୍ଷିଣ କୋରିଆ ରାଷ୍ଟ୍ରପତି ଭାବେ ଦାୟିତ୍ୱ ଗ୍ରହଣ କରିଥିବା ମହାମହିମ ୟୁନ ସୁକ-ୟୋଲଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଓ ଶୁଭକାମନା ଜଣାଇଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
“ଦକ୍ଷିଣ କୋରିଆ ରାଷ୍ଟ୍ରପତି ଭାବେ ଆଜି ଦାୟିତ୍ୱ ଗ୍ରହଣ କରିଥିବା @sukyeol__yoonଙ୍କୁ ଅଭିନନ୍ଦନ ଓ ଶୁଭକାମନା ଜଣାଉଛି । ତାଙ୍କୁ ଶୀଘ୍ର ଭେଟିବା ସହ ଭାରତ-ଦକ୍ଷିଣ କୋରିଆ ସମ୍ପର୍କକୁ ଆହୁରି ମଜବୁତ ଓ ସମୃଦ୍ଧ କରିବା ପାଇଁ ଆଗ୍ରହୀ ।”
SR
(
ରାଷ୍ଟ୍ରପତିଙ୍କ ସଚିବାଳୟ
କଟକ ଠାରେ ଦ୍ବିତୀୟ ଭାରତୀୟ ରାଇସ୍ କଂଗ୍ରେସକୁ ଉଦଘାଟନ କଲେ ରାଷ୍ଟ୍ରପତି
ଚାଉଳ ଭାରତରେ ଖାଦ୍ୟ ସୁରକ୍ଷାର ମୁଖ୍ୟ ଆଧାର ଏବଂ ଆମ ଅର୍ଥବ୍ୟବସ୍ଥାର ଏକ ପ୍ରମୁଖ ଅଙ୍ଗ : ରାଷ୍ଟ୍ରପତି ମୁର୍ମୁ
ଚାଉଳ ଭାରତୀୟ ଖାଦ୍ୟ ସୁରକ୍ଷାର ଏକ ମୁଖ୍ୟ ଆଧାର ଏବଂ ଆମ ଅର୍ଥବ୍ୟବସ୍ଥାର ଏକ ପ୍ରମୁଖ ଅଙ୍ଗ ବୋଲି ରାଷ୍ଟ୍ରପତି ଶ୍ରୀମତୀ ଦ୍ରୌପଦୀ ମୁର୍ମୁ କହିଛନ୍ତି । କଟକ ସ୍ଥିତ ଆଇସିଏଆର – ଜାତୀୟ ଧାନ ଗବେଷଣା କେନ୍ଦ୍ର ଠାରେ ଆଜି  ଦ୍ବିତୀୟ ଭାରତୀୟ ରାଇସ କଂଗ୍ରେସକୁ ଉଦଘାଟନ କରିବା ଅବସରରେ ରାଷ୍ଟ୍ରପତି ଏହା କହିଛନ୍ତି ।
ରାଷ୍ଟ୍ରପତି କହିଥିଲେ ଯେ ଆଜି ଭାରତ ଚାଉଳର ଏକ ପ୍ରମୁଖ ଉପଭୋକ୍ତା ଏବଂ ବଡ଼ ରପ୍ତାନିକାରୀ, କିନ୍ତୁ ଦେଶ ସ୍ବାଧୀନ ହେବା ସମୟରେ ପରିସ୍ଥିତି ଭିନ୍ନ ଥିଲା। ସେତେବେଳେ ଆମେ ନିଜର ଖାଦ୍ୟ ଆବଶ୍ୟକତା ପୂରଣ କରିବା ଲାଗି ଅନ୍ୟମାନଙ୍କ ଉପରେ ନିର୍ଭର କରୁଥିଲୁ। ଅଧିକାଂଶ ସମୟରେ ଆମକୁ ପେଟପୂରା ଖାଇବାକୁ ମିଳୁନଥିଲା। ଦେଶ ଆଜି ଏପରି ନିର୍ଭରଶୀଳତାରୁ ମୁକ୍ତ ହୋଇପାରିଛି ଏବଂ ବିଶ୍ବର ସର୍ବବୃହତ ରପ୍ତାନିକାରୀ ରାଷ୍ଟ୍ରରେ ପରିଣତ ହୋଇଛି । ଜାତୀୟ ଧାନ ଗବେଷଣା ପ୍ରତିଷ୍ଠାନକୁ ଏହାର ଯଥେଷ୍ଟ ଶ୍ରେୟ ଦିଆଯିବା ଉଚିତ୍। ଏହି ଗବେଷଣା ପ୍ରତିଷ୍ଠାନ ଭାରତର ଖାଦ୍ୟ ସୁରକ୍ଷା କ୍ଷେତ୍ରରେ ବ୍ୟାପକ ଯୋଗଦାନ ଦେଇଛି ଏବଂ ଚାଷୀଙ୍କ ଜୀବନରେ ସୁଧାର ଆଣିପାରିଛି।
ରାଷ୍ଟ୍ରପତି କହିଥିଲେ ଯେ ବିଗତ ଶତାବ୍ଦୀରେ ଜଳସେଚନ ସୁବିଧାର ସମ୍ପ୍ରସାରଣ ହୋଇଥିଲା। ନୂଆ ସ୍ଥାନରେ ଧାନ ଅମଳ ହେଲା ଏବଂ ଧାନକୁ ନୂଆ ଉପଭୋକ୍ତା ମିଳିଥିଲେ । ଧାନ ଫସଲ ପାଇଁ ପ୍ରଚୁର ମାତ୍ରାରେ ଜଳର ଆବଶ୍ୟକତା ରହିଛି, କିନ୍ତୁ ଆଜି ଜଳବାୟୁ ପରିବର୍ତ୍ତନ କାରଣରୁ ବିଶ୍ବର ବିଭିନ୍ନ ପ୍ରାନ୍ତରେ ଜଳାଭାବ ସମସ୍ୟା ଦେଖା ଦେଇଛି । ମରୁଡ଼ି, ମନ୍ୟା ଓ ବାତ୍ୟା ଭଳି ବିପର୍ଯ୍ୟୟ ଏବେ ବାରମ୍ବାର ଦେଖିବାକୁ ମିଳୁଛି ଯାହାକି ଧାନ ଚାଷକୁ ଅଧିକ ବିପଦରେ ପକାଉଛି । ସେ କହିଥିଲେ ଯେ, ଏବେ ଧାନ ଚାଷର ନୂତନ ପଦ୍ଧତି ଆବିଷ୍କାର ହୋଇଥିଲେ ମଧ୍ୟ ପାରମ୍ପରିକ କିସମର ଧାନ ଚାଷକୁ ନାନା ସମସ୍ୟାର ସମ୍ମୁଖିନ ହେବାକୁ ପଡ଼ୁଛି । ଏଭଳି ପରିସ୍ଥିତିରେ ଆମେ ମଧ୍ୟମ ମାର୍ଗ ଆପଣାଇବା ଉଚିତ୍ । ଗୋଟିଏ ପଟେ ପାରମ୍ପରିକ କିସମର ସଂରକ୍ଷଣ ଏବଂ ସୁରକ୍ଷା ସହିତ ଅନ୍ୟପଟେ ପରିବେଶ ସନ୍ତୁଳନ ବଜାୟ ରଖିବାକୁ ହେବ । ଆଉ ଏକ ସମସ୍ୟା ହେଉଛି ଅତ୍ୟଧିକ ରାସାୟନିକ ସାର ଉପଯୋଗ କାରଣରୁ ହେଉଥିବା ମୃତ୍ତିକା କ୍ଷୟକୁ ରୋକିବା। ଆଧୁନିକ ଧାନ ଚାଷ ପାଇଁ ଏହାକୁ ଜରୁରି ବୋଲି ବିବେଚନା କରାଯାଇଥାଏ। ମୃତ୍ତିକାକୁ ସୁସ୍ଥ ରଖିବାକୁ ହେଲେ ଆମକୁ ଏଭଳି ସାର ଉପରେ ନିର୍ଭରଶୀଳତା କମାଇବାକୁ ପଡ଼ିବ । ଆମର ବୈଜ୍ଞାନିକମାନେ ପରିବେଶ ଅନୁକୂଳ ଧାନ ଚାଷ ପଦ୍ଧତି ଉଦ୍ଭାବନ କରିପାରିବେ ବୋଲି ରାଷ୍ଟ୍ରପତି ବିଶ୍ବାସ ପ୍ରକଟ କରିଥିଲେ।
ରାଷ୍ଟ୍ରପତି କହିଥିଲେ ଯେ, ଚାଉଳ ଆମ ଖାଦ୍ୟ ସୁରକ୍ଷାର ଆଧାର, ଆମେ ଏହାର ପୋଷକ ତତ୍ତ୍ବ ବିଷୟରେ ମଧ୍ୟ ଚିନ୍ତା କରିବା ଉଚିତ୍ । କମ ଆୟ ବର୍ଗର ବହୁ ସଂଖ୍ୟାରେ ଲୋକମାନେ ଖାଦ୍ୟ ପାଇଁ ଚାଉଳ ଉପରେ ନିର୍ଭର କରିଥାନ୍ତି, ଏହା ସେମାନଙ୍କ ପାଇଁ ଦୈନିକ ପୋଷଣର ଏକମାତ୍ର ଉତ୍ସ। ତେଣୁ ଚାଉଳ ମାଧ୍ୟମରେ ପ୍ରୋଟିନ, ଭିଟାମିନ ଓ ଅନ୍ୟ ଜରୁରି ପୋଷକ ତତ୍ତ୍ବ ଯୋଗାଇ ଦେବା ଦ୍ବାରା କୁପୋଷଣକୁ ଦୂର କରାଯାଇପାରିବ । ଆଇସିଏଆର-ଏନଆରଆରଆଇ ପକ୍ଷରୁ ଭାରତର ପ୍ରଥମ ଉଚ୍ଚ ପ୍ରୋଟିନଯୁକ୍ତ ଧାନ ‘ସିଆର ଧାନ ୩୧୦’ ବିକଶିତ କରାଯାଇଥିବାରୁ ରାଷ୍ଟ୍ରପତି ଖୁସି ବ୍ୟକ୍ତ କରିଥିଲେ । ସେ କହିଥିଲେ ଯେ ବିଜ୍ଞାନ କିଭଳି ସମାଜ ସେବା କରିପାରୁଛି ତାହା ଏଭଳି ଜୈବପୋଷଣ ଯୁକ୍ତ କିସମର ଧାନ ବିକଶିତ କରାଯିବା ଦ୍ବାରା ପ୍ରମାଣିତ ହୋଇଛି । ଜଳବାୟୁ ପରିବର୍ତ୍ତନର ପ୍ରଭାବ ବଢ଼ି ଚାଲିଥିବାରୁ ବର୍ଦ୍ଧିତ ଜନସଂଖ୍ୟାର ଆବଶ୍ୟକତାକୁ ପୂରଣ କରିବା ଲାଗି ଏଭଳି ଅଧିକରୁ ଅଧିକ ପ୍ରୟାସ କରାଯିବା ଉଚିତ୍ । ଭାରତର ବୈଜ୍ଞାନିକ ସମୁଦାୟ ଏହି ସମସ୍ୟାର ସମାଧାନ କରିବାରେ ସଫଳ ହେବେ ବୋଲି ସେ ବିଶ୍ବାସ ପ୍ରକଟ କରିଥିଲେ ।
ରାଷ୍ଟ୍ରପତିଙ୍କ ସମ୍ପୂର୍ଣ୍ଣ ଭାଷଣ ପାଇଁ ଏଠାରେ କ୍ଲିକ୍ କରନ୍ତୁ
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାନୁୟାରୀ ୨୨ତାରିଖ ଦିନ ପ୍ରଧାନମନ୍ତ୍ରୀ ବିଭିନ୍ନ ଜିଲ୍ଲା ମାଜିଷ୍ଟ୍ରେଟଙ୍କ ସହ କରିବେ ମତବିନିମୟ
ଯେପରି ଦେଶର କୌଣସି ଭାଗ ବିକାଶ ପ୍ରକ୍ରିୟାରୁ ବାଦ ନ ପଡେ ତାହାକୁ ସୁନିଶ୍ଚିତ କରିବା ହେଉଛି ବାର୍ତ୍ତାଳାପର ଲକ୍ଷ୍ୟ
ଏହି ମତବିନିମୟ ଜିଲ୍ଲାସ୍ତରରେ ବିଭିନ୍ନ ଯୋଜନାରେ ପୂର୍ଣ୍ଣତା ଆଣିବା ପାଇଁ ମିଶନ ମୋଡରେ କାର୍ଯ୍ୟ ପାଇଁ ଉଦ୍ଦିଷ୍ଟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି ୨୨.୦୧.୨୦୨୨ଦିନ ପୂର୍ବାହ୍ନ ୧୧ଟାବେଳେ ବିଭିନ୍ନ ଜିଲ୍ଳାର ଜିଲ୍ଲା ମାଜିଷ୍ଟ୍ରେଟଙ୍କ ସହ ଭିଡିଓ କନ୍ଫରେନ୍ସିଂ ଜରିଆରେ ମତ ବିନିମୟ କରିବେ ।
ପ୍ରଧାନମନ୍ତ୍ରୀ ଜିଲ୍ଲାର କାର୍ଯ୍ୟକାରୀ ହେଉଥିବା ବିଭିନ୍ନ ଯୋଜନାର ଅଗ୍ରଗତି ସମ୍ପର୍କରେ ସେମାନଙ୍କଠାରୁ ସିଧାସଳଖ ତଥ୍ୟ ସଂଗ୍ରହ କରିବେ । ଏହି ମତବିନିମୟ ଦ୍ୱାରା ବିଭିନ୍ନ କାର୍ଯ୍ୟକ୍ରମ ତ୍ୱରାନ୍ୱିତ କରିବାରେ ଆସୁଥିବା ସୁବିଧା ଅସୁବିଧା ସମ୍ପର୍କରେ ମଧ୍ୟ ଅବଗତ ହେବେ ।
ଜିଲ୍ଲାରେ ବିଭିନ୍ନ ବିଭାଗ ଦ୍ୱାରା କାର୍ଯ୍ୟକାରୀ ହେଉଥିବା ଯୋଜନାର ପରିପୂର୍ଣ୍ଣତା ହାସଲ କରିବା ତଥା ଏହାର ଅଂଶୀଦାରମାନଙ୍କ ସହ ଆଲୋଚନା କରିବା ଏହି କାର୍ଯ୍ୟକ୍ରମର ଉଦ୍ଦେଶ୍ୟ ।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ୱରେ ସରକାର ଦେଶବ୍ୟାପୀ ଅଭିବୃଦ୍ଧି କ୍ଷେତ୍ରରେ ବୈଷମ୍ୟ ଦୂର କରିବା ନେଇ ନିରବଚ୍ଛିନ୍ନ ପ୍ରୟାସ କରିଆସୁଛନ୍ତି । ସାମଗ୍ରୀକ ଅଭିବୃଦ୍ଧି ଓ ସମସ୍ତ ନାଗରିକଙ୍କ ଜୀବନମାନରେ ଉନ୍ନତି ଆଣିବା ପାଇଁ ସରକାରଙ୍କ ଅଙ୍ଗୀକାରବଦ୍ଧତାର ଅଂଶସ୍ୱରୂପ ଏପରି କାର୍ଯ୍ୟକ୍ରମର ଆୟୋଜନ କରାଯାଇଛି ।
ରସାୟନ ଓ ସାର ମନ୍ତ୍ରଣାଳୟ
ବ୍ଲାକ ଫଙ୍ଗସ୍ ରୋଗର ଚିକିତ୍ସା ପାଇଁ ଭାରତ ପର୍ଯ୍ୟାପ୍ତ ପରିମାଣର ଲିପୋସୋମାଲ ଆମ୍ଫୋଟେରେସିନ୍-ବି ଔଷଧ ମହଜୁଦ୍ ରଖିବ: ଶ୍ରୀ ମନସୁଖ ମାଣ୍ଡବୀୟ
ମୋଟ ୭,୨୮,୦୪୫ ଭାଏଲ ଲିପୋସୋମାଲ ଆମ୍ଫୋଟେରେସିନ-ବି ୨୦୨୧ ଜୁନ ୧୭ ସୁଦ୍ଧା ସବୁ ରାଜ୍ୟ ଓ କେନ୍ଦ୍ରୀୟ ପ୍ରତିଷ୍ଠାନକୁ ଯୋଗାଇ ଦିଆଯାଇଛି
୨୦୨୧ ଜୁନ ୧୬ତାରିଖ ସୁଦ୍ଧା ଦେଶରେ ବ୍ଲାକ୍ ଫଙ୍ଗସ୍ ବା ମ୍ୟୁକରମାଇକୋସିସ୍ ସଂକ୍ରମିତ ଲୋକଙ୍କ ସଂଖ୍ୟା ଥିଲା ୨୭, ୧୪୨ । ଭବିଷ୍ୟତରେ ଯଦି ଏହି ରୋଗର ସଂକ୍ରମଣ ବଢେ ତାହାର ମୁକାବିଲା କରିବା ପାଇଁ ଯଥେଷ୍ଟ ପରିମାଣର ଲିପୋସୋମଲ ଆମ୍ଫୋଟେରେସିନ୍ ମହଜୁଦ୍ ରଖିବାକୁ ଭାରତ ପ୍ରସ୍ତୁତ ।
ଏ ସମ୍ପର୍କରେ ସୂଚନା ଦେଇ କେନ୍ଦ୍ର ରସାୟନ ଓ ସାର ବିଭାଗ ରାଷ୍ଟ୍ରମନ୍ତ୍ରୀ ଶ୍ରୀ ମନସୁଖ ମାଣ୍ଡବୀୟ କହିଛନ୍ତି ଯେ ଭାରତରେ ଏହି ଔଷଧର ଉତ୍ପାଦନ ପାଞ୍ଚ ଗୁଣରୁ ଅଧିକ ବଢାଇ ଦିଆଯାଇଛି । ଏପ୍ରିଲ ୨୦୨୧ରେ ଏହି ଔଷଧର ଉତ୍ପାଦନ ପରିମାଣ ଥିଲା ମାତ୍ର ୬୨ ହଜାର ଭାଏଲ । ଚଳିତଜୁନ ଶେଷ ସୁଦ୍ଧା ଏହି ଉତ୍ପାଦନ ୩. ୭୫ଲକ୍ଷ ଭାଏଲରୁ ଅଧିକରେ ପହଞ୍ଚିବ ।
ସେ କହିଛନ୍ତି ଯେ ଏହି ଔଷଧର ଘରୋଇ ଉତ୍ପାଦନ ଭାରତ ବଢାଇବା ସହିତ ମାଏଲାନ୍ କମ୍ପାନୀ ଜରିଆରେ ବିଦେଶରୁ ୯,୦୫, ୦୦୦ ଭାଏଲ ଆମଦାନୀ କରିବାକୁ ବରାଦ ଦେଇଛି । ଦେଶରେ ଆମ୍ପୋଟେରେସିନ୍-ବି ଔଷଧର ଅଭାବ ଯେପରି ନ ରହେ, ସେଥିପାଇଁ ସରକାର ସବୁପ୍ରକାର ଉଦ୍ୟମ କରୁଛନ୍ତି ।
ରସାୟନ ଓ ସାର ମନ୍ତ୍ରଣାଳୟର ଔଷଧପତ୍ର ବିଭାଗ ଇତିମଧ୍ୟରେ ସବୁ ରାଜ୍ୟ ଓ କେନ୍ଦ୍ରୀୟ ଚିକିତ୍ସା ପ୍ରତିଷ୍ଠାନକୁ ୭, ୨୮, ୦୪୫ ଭାଏଲ ଲିପୋସୋମାଲ ଆମ୍ପୋଟେରେସିନ୍-ବି ଔଷଧ ଚଳିତମାସ ୧୭ ତାରିଖ ସୁଦ୍ଧା ଯୋଗାଇ ଦେଇଛନ୍ତି ବୋଲି ମନ୍ତ୍ରୀ ସୂଚନା ଦେଇଛନ୍ତି । ଓଡିଶାକୁ ଏଯାଏ ୧୨୬୦ ଭାଏଲ ଏହି ଔଷଧ ମିଳିଛି । ଏହି ଔଷଧ ଯୋଗାଣର ରାଜ୍ୟୱାରୀ ତାଲିକା ନିମ୍ନରେ ପ୍ରଦାନ କରାଯାଇଛି ।
|
|
Sr. No.
|
|
State/UT
|
|
Total Vials
|
|
1
|
|
A&N Islands
|
|
0
|
|
2
|
|
Andhra Pradesh
|
|
47510
|
|
3
|
|
Arunachal Pradesh
|
|
0
|
|
4
|
|
Assam
|
|
200
|
|
5
|
|
Bihar
|
|
8540
|
|
6
|
|
Chandigarh
|
|
2800
|
|
7
|
|
Chhattisgarh
|
|
4720
|
|
8
|
|
D&D & D&N
|
|
500
|
|
9
|
|
Delhi
|
|
21610
|
|
10
|
|
Goa
|
|
740
|
|
11
|
|
Gujarat
|
|
148410
|
|
12
|
|
Haryana
|
|
25560
|
|
13
|
|
Himachal Pradesh
|
|
470
|
|
14
|
|
J&K
|
|
600
|
|
15
|
|
Jharkhand
|
|
2030
|
|
16
|
|
Karnataka
|
|
52620
|
|
17
|
|
Kerala
|
|
2030
|
|
18
|
|
Ladakh 
|
|
0
|
|
19
|
|
Lakshadweep
|
|
0
|
|
20
|
|
Madhya Pradesh
|
|
49770
|
|
21
|
|
Maharashtra
|
|
150265
|
|
22
|
|
Manipur
|
|
150
|
|
23
|
|
Meghalaya
|
|
0
|
|
24
|
|
Mizoram
|
|
0
|
|
25
|
|
Nagaland
|
|
100
|
|
26
|
|
Odisha
|
|
1260
|
|
27
|
|
Puducherry
|
|
460
|
|
28
|
|
Punjab
|
|
8280
|
|
29
|
|
Rajasthan
|
|
63070
|
|
30
|
|
Sikkim
|
|
0
|
|
31
|
|
Tamil Nadu
|
|
25260
|
|
32
|
|
Telangana
|
|
34350
|
|
33
|
|
Tripura
|
|
150
|
|
34
|
|
Uttar Pradesh
|
|
39290
|
|
35
|
|
Uttarakhand
|
|
3380
|
|
36
|
|
West Bengal
|
|
2640
|
|
37
|
|
Central Institutions
|
|
31280
|
|
|
|
Total
|
|
728045
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସ୍ଥିତିର ବିସ୍ତୃତ ସମୀକ୍ଷା କଲେ ପ୍ରଧାନମନ୍ତ୍ରୀଙ୍କ ପ୍ରମୁଖ ସଚିବ
• ବିଭିନ୍ନ ମନ୍ତ୍ରଣାଳୟ ଏବଂ ବିଭାଗର ଉତ୍ତମ କାର୍ଯ୍ୟକୁ ପ୍ରଶଂସା
• ସତର୍କତା ସହିତ ଅନଲକ ଏବଂ ପ୍ରସ୍ତୁତି ଉପରେ ଗୁରୁତ୍ୱାରୋପ
• ଟିକା ବିକାଶ ପ୍ରସଙ୍ଗରେ ଆଲୋଚନା
• ନିର୍ଦ୍ଦିଷ୍ଟ କ୍ଷେତ୍ର ଓ ଜିଲ୍ଲା ପାଇଁ ବିଶେଷ ରଣନୀତି
କୋଭିଡ-19 ମୁକାବିଲା ଏବଂ ପ୍ରସ୍ତୁତି ସମୀକ୍ଷା ଲାଗି ଆଜି ଆୟୋଜିତ ଏକ ଉଚ୍ଚସ୍ତରୀୟ ବୈଠକରେ ଅଂଶଗ୍ରହଣ କରି ପ୍ରଧାନମନ୍ତ୍ରୀଙ୍କ ପ୍ରମୁଖ ସଚିବ ଡ. ପି.କେ. ମିଶ୍ର ସ୍ଥିତିର ବିସ୍ତୃତ ସମୀକ୍ଷା କରିଛନ୍ତି। ବିଭିନ୍ନ ଜିଲ୍ଲା ଓ ରାଜ୍ୟରେ କୋଭିଡ ମାମଲାଗୁଡ଼ିକର ପରିଚାଳନା ଲାଗି ପ୍ରମାଣ ଆଧାରିତ ଅଧ୍ୟୟନ ଉପରେ ଏହି ବୈଠକରେ ଗୁରୁତ୍ୱାରୋପ କରାଯାଇଥିଲା। ଟିକା ବିକାଶର ସ୍ଥିତି ଏବଂ ବିତରଣ ଯୋଜନା ସମ୍ପର୍କରେ ମଧ୍ୟ ବୈଠକରେ ଜୋର ଦିଆଯାଇଥିଲା। କୋଭିଡର ବିଭିନ୍ନ ଦିଗକୁ ଦୀର୍ଘକାଳିନ ଭିତ୍ତିରେ ପରିଚାଳନା ପାଇଁ ଜିଲ୍ଲା ସ୍ୱାସ୍ଥ୍ୟ କାର୍ଯ୍ୟ ଯୋଜନାର ଆବଶ୍ୟକତା ସମ୍ପର୍କରେ ମଧ୍ୟ ବୈଠକରେ ଆଲୋଚନା ହୋଇଥିଲା।
ଏହି ବୈଠକରେ କ୍ୟାବିନେଟ ସଚିବ, ନୀତି ଆୟୋଗର ସଦସ୍ୟ ଡ. ବିନୋଦ ପଲ, ପ୍ରମୁଖ ବୈଜ୍ଞାନିକ ପରାମର୍ଶଦାତା ଏବଂ ବିଭିନ୍ନ କ୍ଷମତାପ୍ରାପ୍ତ କାର୍ଯ୍ୟ ଗୋଷ୍ଠୀର ଆବାହକ ଓ ସମ୍ପୃକ୍ତ ବିଭାଗର ସଚିବମାନେ ଅଂଶଗ୍ରହଣ କରିଥିଲେ। କୋଭିଡ ପରିଚାଳନାରେ ସଫଳତା ହାସଲ ଲାଗି ସମସ୍ତ କ୍ଷମତାପ୍ରାପ୍ତ ଗୋଷ୍ଠୀ କଠିନ ପରିଶ୍ରମ କରିଥିବାରୁ ବୈଠକରେ ସନ୍ତୋଷ ବ୍ୟକ୍ତ କରାଯାଇଥିଲା। ଜିଲ୍ଲା ଓ ରାଜ୍ୟଗୁଡ଼ିକର ସକ୍ରିୟ ଅଂଶଗ୍ରହଣ ସହିତ କୋଭିଡ-19ର ସମସ୍ତ ଦିଗର ମୁକାବିଲା ନିମନ୍ତେ ଏକ ପ୍ରମାଣ ଆଧାରିତ ପ୍ରସ୍ତୁତି ଲାଗି ସମସ୍ତ ବିଭାଗଗୁଡ଼ିକୁ ପ୍ରଧାନମନ୍ତ୍ରୀଙ୍କ ପ୍ରମୁଖ ସଚିବ ନିର୍ଦ୍ଦେଶ ଦେଇଥିଲେ।
ଏହି ଅବସରରେ ଦେଶରେ କୋଭିଡ ସ୍ଥିତି, ବର୍ତ୍ତମାନ ଜାରି ରହିଥିବା ରଣନୈତିକ ହସ୍ତକ୍ଷେପ ଏବଂ ଭବିଷ୍ୟତର ଆହ୍ୱାନ ସମ୍ପର୍କରେ ସ୍ୱାସ୍ଥ୍ୟ ସଚିବ ଏକ ଉପସ୍ଥାପନା ଦେଇଥିଲେ। ମାମଲା ସଂଖ୍ୟା ଦୃଷ୍ଟିରୁ ରାଜ୍ୟଗୁଡ଼ିକର ସ୍ଥିତି ଏହି ଉପସ୍ଥାପନାରେ ଦର୍ଶାଯାଇଥିଲା। ନମୁନା ପରୀକ୍ଷା, ମୃତ୍ୟୁହାର ଏବଂ ପଜିଟିଭ ହାର ଆଦିର ଜିଲ୍ଲାୱାରୀ ତଥ୍ୟ ଉପସ୍ଥାପନ କରାଯାଇଥିଲା। ଟିକା ଉପଲବ୍ଧ ହେବା ପରେ ଟିକା ଯୋଗାଣ ଶୃଙ୍ଖଳ, ହିତାଧିକାରୀଙ୍କ ପଞ୍ଜିକରଣ ବ୍ୟବସ୍ଥା ଏବଂ ବିତରଣ ବ୍ୟବସ୍ଥା ଉପରେ ଗୁରୁତ୍ୱାରୋପ କରୁଥିବା ଇଭିଆଇଏନ ପ୍ଲାଟଫର୍ମ ସମ୍ପର୍କରେ ମଧ୍ୟ ସ୍ୱାସ୍ଥ୍ୟ ସଚିବ ଆଲୋଚନା କରିଥିଲେ।
ବିଭିନ୍ନ ମଡେଲକୁ ଆଧାର କରି ମାମଲାଗୁଡ଼ିକର ବୃଦ୍ଧି ସମ୍ପର୍କରେ ଏକ ବିସ୍ତୃତ ଉପସ୍ଥାପନା ରଖିଥିଲେ ନୀତି ଆୟୋଗ ସଦସ୍ୟ। କୋଭିଡ-19 ପାଇଁ ଟିକା ପରିଚାଳନା ଉପରେ ଜାତୀୟ ବିଶେଷଜ୍ଞ ଗୋଷ୍ଠୀର ପ୍ରୟାସ ସମ୍ପର୍କରେ ମଧ୍ୟ ସେ ସୂଚନା ଦେଇଥିଲେ। ଟିକା ଗବେଷଣା ର ସାମଗ୍ରିକ ସ୍ଥିତି ଉପରେ ମଧ୍ୟ ବୈଠକରେ ଆଲୋଚନା ହୋଇଥିଲା।
ବିଭିନ୍ନ ଆକଳନ ସ୍ଥିତିକୁ ଆଧାର କରି, ଆଗାମୀ ମାସଗୁଡ଼ିକ ନିମନ୍ତେ ଜ୍ଞାନ ଓ ବିଶ୍ଳେଷଣ ମାଧ୍ୟମରେ ବିସ୍ତୃତ କାର୍ଯ୍ୟ ଯୋଜନା ପ୍ରସ୍ତୁତ କରିବା ଲାଗି ସମସ୍ତ କର୍ତ୍ତୃପକ୍ଷଙ୍କୁ ପ୍ରମୁଖ ସଚିବ ନିର୍ଦ୍ଦେଶ ଦେଇଥିଲେ। ନିରନ୍ତର ଭାବେ ମାନବ ସମ୍ବଳ ବଢ଼ାଇବା, ମାମଲା ପରିଚାଳନା ପାଇଁ ପରୀକ୍ଷାର ସଠିକ ମିଶ୍ରଣ ହାସଲ କରିବା, ସଂକ୍ରମିତଙ୍କ ଚିହ୍ନଟ ଓ ପୃଥକବାସ, ନିରନ୍ତର ଅକ୍ସିଜେନ ଏବଂ ଅନ୍ୟାନ୍ୟ ଚିକିତ୍ସା ସରଞ୍ଜାମ ଯୋଗାଣ ଆଦିର ଆବଶ୍ୟକତା ବିଷୟରେ ବିସ୍ତୃତ ଭାବେ ଆଲୋଚନା ହୋଇଥିଲା। ପ୍ରତିଷେଧକ ଉପଚାର ଏବଂ ରୋଗର ଲକ୍ଷଣକୁ ପ୍ରଶମିତ କରିବା ଲାଗି ଆୟୁଷର ଏକୀକରଣ ନେଇ ମଧ୍ୟ ଆଲୋଚନା ହେହାଇଥିଲା। ମାନସିକ ସାମାଜିକ ଯତ୍ନ ସୁବିଧା, ପ୍ରଭାବୀ ଅଭ୍ୟାସଗତ ପରିବର୍ତ୍ତନ ଯୋଗାଯୋଗ ବ୍ୟବସ୍ଥା, ନିରୀକ୍ଷଣ ନିମନ୍ତେ ଦୃଢ଼ ଜିଲ୍ଲାସ୍ତରୀୟ ଜନ ସ୍ୱାସ୍ଥ୍ୟ ଦଳ, ଏକ ଡାଟା ଟିମ, ପ୍ରଭାବୀ ଯୋଗାଣ ଶୃଙ୍ଖଳ, ଜୀବିକା ଓ ସାମାଜିକ ସୁରକ୍ଷା ଆଦି ବିଷୟରେ ବୈଠକରେ ଆଲୋଚନା ହୋଇଥିଲା।
ପ୍ରଧାନମନ୍ତ୍ରୀଙ୍କ ପ୍ରମୁଖ ସଚିବ ଦୁଇ ଗଜ ଦୂରତା ରକ୍ଷା କରିବା, ମାସ୍କ ବ୍ୟବହାର କରିବା ଏବଂ ହାତ ସଫା କରିବା ଆଦି ସତର୍କତା ଅବଲମ୍ବନ ଉପରେ ଜୋର ଦେଇଥିଲେ। ବୟସ୍କଙ୍କ ଯତ୍ନ ନେବା ଏବଂ ଶାରୀରିକ ଦୂରତା ନିୟମକୁ କଡ଼ାକଡ଼ି ପାଳନ କରିବା ସହିତ ପ୍ରତିଷେଧକ ପଦକ୍ଷେପ ଉପରେ ସେ ଜୋର ଦେଇଥିଲେ। ଅନଲକର ଅର୍ଥ ନୁହେଁ ସଂକ୍ରମଣ ବିରୋଧୀ ସୁରକ୍ଷାକୁ କୋହଳ କରିବା। ତେଣୁ ଅଭ୍ୟାସଗତ ପରିବର୍ତ୍ତନ ଅଭିଯାନକୁ ଆଉ ଥରେ ଆଗେଇ ନେବା ଉପରେ ବିଶେଷ ଜୋର ଦିଆଯାଇଥିଲା। ଅନଲକ ଓ କାମ କରିବା ଲାଗି ଅନୁମତି ସହିତ ଚିକିତ୍ସା ସମ୍ବନ୍ଧୀୟ ସତର୍କତାମୂଳକ ପଦକ୍ଷେପ ପାଳନ କରିବା ଲାଗି ବୈଠକରେ ଦୃଢ଼ ଭାବେ ସୁପାରିସ କରାଯାଇଥିଲା।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଆଇଟିବିପି କର୍ମଚାରୀଙ୍କୁ ସେମାନଙ୍କ ପ୍ରତିଷ୍ଠା ଦିବସରେ ଅଭିନନ୍ଦନ ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସମସ୍ତ ଆଇଟିବିପି କର୍ମୀଙ୍କୁ ସେମାନଙ୍କର ପ୍ରତିଷ୍ଠା ଦିବସରେ ଶୁଭେଚ୍ଛା ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଅରୁଣାଚଳ ପ୍ରଦେଶର ଘଞ୍ଚ ଜଙ୍ଗଲ ଠାରୁ ଆରମ୍ଭ କରି ବରଫାବୃତ୍ତ ହିମାଳୟର ଶିଖର ପର୍ଯ୍ୟନ୍ତ ଆମର ଆଇଟିବିପି ହିମବୀରମାନେ ଦେଶର ଆହ୍ୱାନକୁ ଅତି ଉତ୍ସର୍ଗୀକୃତ ଭାବରେ ନିଭାଇଛନ୍ତି । ବିପର୍ଯ୍ୟୟ ସମୟରେ ସେମାନଙ୍କର ମାନବିକ କାର୍ଯ୍ୟ ଉଲ୍ଲେଖନୀୟ । ସମସ୍ତ ଆଇଟିବିପି କର୍ମକର୍ତ୍ତାଙ୍କୁ ସେମାନଙ୍କର ପ୍ରତିଷ୍ଠା ଦିବସରେ ଶୁଭେଚ୍ଛା ।”
HS
(